google/wiki40b huggingface dataset:
Campechebukten

Campechebukten (spansk: Golfo de Campeche eller Bahía de Campeche) er den søndre bukten i Mexicogulfen. Bukten er omgitt på tre sider av de mexikanske delstatene Campeche, Tabasco og Veracruz. Bukten ble navnsatt av Francisco Hernández de Córdoba og Antonio de Alaminos under deres ekspedisjon i 1517.

Oljeressurser

Oljefeltet Cantarell (ett av fem) ligger nedenfor Campechebukten. Det er det nest største produserende oljefeltet i verden som levererer om lag 70 % av Mexicos råolje. Den 3. juni 1979 skjedde en ublåsing, Ixtoc I, i en drivverdig oljekilde i bukten som forårsaket en katastrofal eksplosjon som resulterte i det som er betegnet som de tredje største ukontrollerte oljeutslippet i historien. Dette området av bukten er 16 000 km² stort og har en maksimal dybde på 55 meter.

Annen informasjon

i månedene juni og juli anses Campechebukten å være et av de "hete" utgangspunkter for atlantiske orkaner. Bukten anses også for å være den østre grensen på trekkfuglenes ruter i Amerika.
Det norske sjømannskor

Det norske sjømannskor er et norsk mannskor som ble stiftet 19. november 1959.
Korets formål er å representere sjømannstanden generelt og ivareta sjøens sanger i videre betydning.
Gjennom «Vi går ombord»-programmene med Erik Bye i radio og på TV, «Skomvær-aksjonen», «Neptuniader» og en lang rekke «strandhugg» rundt omkring i landet, ble Sjømannskoret kjent og kjært blant det store publikum.
Koret har omtrent femti medlemmer og opptrer fortsatt mange ganger hvert år.
Koret er særlig kjent for sangen «Skomværvalsen», og har gitt ut flere LP-er og CD-er. Siste CD, Storm og Stille ble utgitt i 2009.
Dirigent er Jarle Flemvåg.
Forsyningsbrigader i Russland

Forsyningsbrigader i de russiske landtyrkene finnes som logistikkstøtte særlig på armé- eller operasjonelt nivå, og skal sørge for øket beredskap og utholdenhet for hele arméen i tilllegg til å øke evnen til å tåle store påkjenninger på dette nivået. Forsyningsbrigadene har ansvar for etterforsyning av materiell og drivstoff, vedlikehold og reparasjon av våpen, ammunisjon og utstyr, vedlikehold og teknisk vern av veier og andre transportakser.
Konseptet ble øvd under militærøvelsen Zapad-2017.
Atletikk

Atletikk er et begrep brukt om utøvere av spesielt boksing, bryting og friidrett. En utøver av atletikk blir gjerne omtalt som atlet.En rekke språk bruker begrepet rettet mot friidrett, eksempelvis atletik (dansk), Leichtathletik (tysk), athlétisme (fransk) og athletics (engelsk).
Interstellar

Handling

En plantesykdom er i ferd med å ødelegge verdens avlinger og atmosfæren da tidligere NASA-pilot Cooper får tilbudet om å delta i et oppdrag der mannskapet skal lete etter nye beboelige verdener. Målet er et planetsystem som går i bane rundt et supermassivt sort hull med hundre millioner ganger solens masse som roterer med 99,8 prosent av lysets hastighet. Veien dit går gjennom et 2 kilometer bredt ormehull hvorav den ene åpningen befinner seg ved Saturn og den andre åpningen nær det sorte hullet kalt Gargantua, som befinner seg i en fjern galakse 10 milliarder lysår fra jorden.

Produksjon

Dette er den første filmen siden Christopher Nolans debut Following hvor Wally Pfister ikke står for kinematografien. Pfister valgte i stedet å fokusere på sin regidebut for Transcendence (2014). Nolan hyret dermed inn Hoyte van Hoytema, som tidligere har arbeidet med La den rette komme inn (2008) og Muldvarpen (2011), som sjef for kinematografien.
Steven Spielberg var i mange år ment til å regissere prosjektet, og hyret inn Jonathan Nolan til å skrive manus. Men Spielberg valgte å gjøre andre prosjekter i stedet, og etter at han trakk seg definitivt, foreslo Jonathan Nolan sin bror Christopher som regissør i stedet. Spielberg ble imidlertid igjen som produsent.

Priser og nominasjoner

Interstellar ble nominert til fem Oscar-statuetter. Disse var for beste originalmusikk, beste lyd, beste lydklipp, beste produksjonsdesign og beste visuelle effekter. Filmen vant  prisen i sistnevnte kategori. I tillegg ble Interstellar nominert til Golden Globe for beste originalmusikk.
Serrognathus (Eurytrachelus) lhoba

Utseende

En middelsstor(hannen ca. 23-28 millimeter), blankt svart, kraftig bygd hjortebille, hannens kjever gjerne nokså rette, kraftige med en innoverrettet tann nær spissen, uten tenner i den indre delen. Kroppen er litt flattrykt, hannens hode er stort for å gi plass til de store kjevene, hunnen har en mer jevnbred kroppsform. Hannenes kjever er ikke sagtakkede (i motsetning til de fleste andre Serrognathus-artene). Hunnen er mindre enn hannen, dekkvingene er lengdestripete.

Levevis

Larvene utvikler seg i råtne trestammer, hunnene legger egg i døde trestammer med hvitråte.

Utbredelse

Arten er utbredt i Tibet.
Karlskrona med Karlskronavarvet

Bakgrunn

Kong Karl XI besluttet i 1679 at det skulle anlegges en hovedstasjon for den svenske flåten i Blekinges skjærgård.  Karlskrona by fikk derfor stadsprivilegier 10. august 1680. En plan for anleggelse av havnen ble utferdiget av generalkvartersmester Erik Dahlbergh og fastlagt i 1683. To år senere startet arbeidet under Dahlberghs ledelse; senere ble han avløst av Carl Magnus Stuart.
Rubbeheia

Rubbeheia er en ås i Iveland kommune, Aust-Agder. Med sine 558,5 moh. er den den høyeste toppen i kommunen.
Yinzhou (Tieling)

Yinzhou (kinesisk: 银州区; pinyin: Yínzhōu Qū) er et bydistrikt i den kinesiske provinsen Liaoning. Det tilhører byprefekturet Tieling.
Det har et areal på 203 km² og teller 340 000 innbyggere (2004).
Jensen & Skodvin Arkitektkontor

Jensen & Skodvin arkitektkontor as er et norsk arkitektfirma som ble opprettet i 1995 av Jan Olav Jensen (født 1959) og Børre Skodvin (født 1960). Firmaet har tegnet mange anerkjente bygninger, og mottatt mange priser.
Granadilla oljekraftverk

Granadilla oljekraftverk er et oljekraftverk med kombinert gassdrift på Kanariøyene i Spania. Det har en installert produksjonskapasitet på 210 MW, fordelt på 2+1 turbiner. Dette er et av landets små fossile kraftverk målt etter installert produksjonseffekt.
Anlegget ble påbegynt omkring 2003 og stod ferdig i 2005. Operatør er energiseskapet UECG. Brenselkilden er olje.
De totale CO2-utslippene i 2008 var ca. 1 634 570 tonn, utslippskvoten var samme år 1 302 710 tonn.
SL-95

Egenskaper

SL-95 er ca. 50 % lengre og dobbelt så tung som sin forgjenger SL-79. Motsatt disse har de lavgulv ved alle dører unntatt fordørene - og har to ledd, og mangler Jakobs-boggier. Trikkene har førerplass i begge ender og dører på begge sider; de kan derfor kjøre i begge retninger og avhenger ikke av trikkesløyfer. Setene vender mot hverandre. Vognene har 88 sitteplasser og rundt 124 ståplasser. Toppfarten er 80 km/t.

I bruk

SL-95 utgjør 32 av Oslos 72 trikker i ordinær drift, men har over halvparten av passasjerkapasiteten fordi de er større enn de eldre trikkene. De brukes på hele trikkenettet unntatt til Majorstuen fordi enkelte kurver i Homansbyen er for krappe og det stedvis er for liten plass mellom sporene. Det er planlagt å utbedre sporet.
Siden januar 2014 har trikken krysset bygrensen til Bærum og kjørt som kombitrikk på Kolsåsbanens trasé til Bekkestua.

Trafikkvekst

SL-95 har medvirket til 60 % trafikkvekst for trikken fra 2004 til 2011.

Planlagt utfasing

SL-95 ventes ikke å få en levetid på 30-35 år. Problemene har ført til spørsmål om de må byttes ut på samme måte som er planlagt for SL-79. I september 2010 foreslo SV å skrote dem. Daværende samferdselsbyråd i Oslo, Jøran Kallmyr (Frp), uttalte: «De støyer altfor mye, de er så tunge at de ødelegger gatene, og de virker ikke som de skal». Et par dager senere tilføyde Kallmyr: «Alle involverte parter fikk være med på å bestemme hvilke spesifikasjoner trikken skulle ha. Vi endte opp med en tung, stor og uegnet trikk som er fryktelig dyr i drift. Derfor må vi regne på hvor mye det koster å ha dem mot å kjøpe nye.» De er også relativt dyre i drift. I 2013 skrev Ruter i en rapport: «På denne bakgrunn bør det vurderes om det samlet sett kunne være gunstig for økonomi og kvalitet om utfasingen av SL95 ble fremskyndet og en fikk en enhetlig, moderne vognpark.»
I 2014 satte Oslo kommune i gang et utviklingsprogram for trikk i Oslo. Formålet var å anskaffe nye trikker, oppgradere infrastruktur og utrede fremtidige basebehov. Ruter leder trikkeprogrammet i samarbeid med Oslo Vognselskap, Sporveien og Bymiljøetaten i Oslo.
I sammenheng med utbedringer av sporveiene, skal SL-95 erstattes innen 2024. På en pressekonferanse 11. juni 2018 kunngjorde finansdirektør i Sporveien, Marianne Vik, at spanske Grupo CAF (Construcciones y Auxiliar de Ferrocarriles) vant anbudskonkurransen med trikkemodellen Urbos 100.
IPSC Shotgun World Shoots

IPSC Shotgun World Shoot er hagle-verdensmesterskapet til International Practical Shooting Confederation (IPSC), og består av flere dager med skyting over minst 30 forskjellige løyper hvor de beste hagleskytterne fra hele verden konkurrerer om verdensmestertittelen. Hagle-VM arrangeres hvert tredje år på en rotasjonssykel med de to andre IPSC-disiplinene håndvåpen og rifle.

2012 World Shoot I, Hungary

Det første hagle-verdensmesterskapet ble arrangert i in Debrecen, Ungarn, og bestod av 30 løyper, 5 dager og 400 deltakere.

2015 World Shoot II, Italy

Det andre hagle-verdensmesterskapet ble arrangert på skytebanen «Le Tre Piume» nær Agna, Italia. Hovedkonkurransen bestod av 30 løyper over 5 dager, og hadde en kapasitet på 720 deltakere.

2018 Shotgun World Shoot III, Frankrike

VM i 2018 ble arrangert av Frankrikes Skytterforbund på det nasjonale senteret for skytesport i Châteauroux, og hadde 656 deltakere fra 39 land. Norge deltok med et 4-manns lag i standard divisjonen samt et par individuelle skyttere i andre divisjoner.

2021 Shotgun World Shoot IV, Thailand

Det kommende verdensmesterskapet har blitt tildelt Thailand.

Verdensmestere

Følgende er en liste over IPSC hagle-verdensmestre.
The House Bunny

Handling

Den bortskjemte, prektige Shelley (Anna Faris) er favorittbunnyen til Hugh Hefner (som spiller seg selv i filmen), har bodd på godset hans i mange år, og kjenner knapt til noe annet liv. Når Hefner plutselig går lei henne og kaster henne ut, har hun derfor ingen steder å ta seg til. Hun går seg vill i Beverly Hills, og havner til slutt hos studentforeningen Zeta Alpha Zeta, hvor hun møter en forsamling jenter som har som mål å være den mest populære studentforeningen, men som er en av de absolutt minst populære. Hun får bo hos dem, og underveis lærer Shelley jentene hvordan de kan ta seg best mulig ut og tiltrekke seg flere personer, mens Shelley selv lærer å oppføre seg som en normal kvinne.
MIMAROPA

MIMAROPA er en region i Filippinene som er flere øyer sør og sørvest for hovedøya Luzon. Befolkningen var på 2 744 671 innbyggere ved folketellingen i 2010, på et areal av 27 456 km². Navnet er et akronym dannet av navnene på regionens provinser: Occidental Mindoro, Oriental Mindoro, Marinduque, Romblon, Palawan. Administrativt hovedsete er Calapan City.
Det forelå en beslutning fra våren 2005 at provinsen Palawan ikke lengre skulle tilhøre regionen men overføres til Western Visayas. Dette ble imidlertid lagt på is etter en by beslutning fra august samme år, och provinsen tilhører fortsatt regionen. 
Regionen ble dannet i 2002 ved at regionen Southern Tagalog ble oppdelt i CALABARZON og MIMAROPA. Regionen består totalt av 71 kommuner og 2 byer.
Tetamauara

Utseende

Middelsstore, spinkle, gulaktigetrebukker, dekkvingenes bakre del gjerne svart. Dekkvingene er kraftig utvidete bak slik at dyret blir pæreformet sett ovenfra.  Antennene er noe kortere enn kroppen. Pronotum er omtrent trapesformet, litt bredere enn langt. Dekkvingene er jevnbrede ved roten, kraftig utvidete lenger bak, den bakre delen oval. Artene etterligner trolig giftige biller i familien rødvinger (Lycidae).

Utbredelse

Slekten er kjent fra Panama og Ecuador.
Ernakulam-Angamaly storerkebispedømme

Historie

Den syro-malabariske kirken ble dannet i 1662 gjennom en union av tomaskristne med pave Alexander VII. Den fikk imidlertid ikke egne prelater før 1887, da de apostoliske vikariatene Kottayam og Trichur ble opprettet. Det apostoliske vikariat Ernakulam ble dannet i 1896 fra deler av disse to vikariatene. 1923 ble det opphøyet til metropolitanbispedømme, slik at den syro-malabariske kirken fikk sitt eget hierarki. Opphøyelsen til storerkebispedømme skjedde i 1992. Samtidig ble Angamaly tilføyd til storerkebiskopens tittel, siden denne byen hadde vært det historiske setet for de tomaskristnes metropolitt.
780-årene

-- 780 -- 781 -- 782 -- 783 -- 784 -- 785 -- 786 -- 787 -- 788 -- 789
Tiårsoversikt
Silje Norendal

Meritter

Ved Vinter-X Games Europa 2010 i Tignes kom hun på 5.-plass i slopestyle.
I mars 2011 fikk hun sølv i slopestyle under European X Games. Mesterskapet ble arrangert i Frankrike, og Jamie Anderson vant gullet. Kjersti Buaas fikk 6.-plass i denne øvelsen. 
I 2013 vant hun slopestyle i X Games i Tignes, og hun vant samme øvelse X Games i Aspen i 2014 og 2015.
Etter å ha misset under slopestyle delen av X Games Hafjell 2017, slo hun tilbake og vant big air-øvelsen to dager senere.
Norendal har vunnet X Games 4 ganger.
Gutter er gutter

Handling

Will Freeman (Hugh Grant) er en rik mann som aldri har tatt et ærlig arbeidsslag i sitt liv, er redd for å binde seg, tilbringer det meste av fritiden med å se på TV og lese om popkultur, og har ofte sex med kvinner mye yngre enn seg selv. Det siste stuntet hans er at han lyver på seg at han har en to år gammel sønn for å komme inn i en klubb for single foreldre, der han møter mange småbarnsmødre og potensielle partnere. Men når han møter og blir venn med unge, mobbede Marcus Brewer (Nicholas Hoult), en tolv år gammel gutt som er mer voksen enn han selv er, begynner Will å lure på om hans livsvisjoner ikke bør endres på.
Gå planken

Å gå planken er en henrettelsesmetode som har vært ansett for å være utstrakt brukt blant pirater. Metoden, slik den er beskrevet, går ut på å tvinge offeret til å gå ut på en planke som strekker seg ut fra siden av et skip, for på denne måten å falle i havet. I de fleste beskrivelser er hendene bundet og havet rundt båten fullt av hai. Det finnes imidlertid lite av håndfaste bevis på at bruk av denne henrettelsesmetoden var utstrakt. Det har blitt en del av den moderne piratmytologien og er ofte beskrevet i bøker og på film, deriblant i teaterstykket Peter Pan og i historiene om Kaptein Sabeltann. Å gå planken må ikke forveksles med straffemetoden kjølhaling der offeret ble bundet i et tau og trukket under skroget av båten og opp på den andre sida.
Maulia

Utseende

Phalotini er middelsstore (ca. 1 centimeter), slanke trebukker, fargen varierer en god del men overflaten er ganske matt.

Utbredelse

Arten er utbredt i Australia (Victoria).
Termitodiellus

Utseende

Små (3-4 millimeter), avlange, mørke gjødselbiller.

Levevis

Artene lever sammen med termitter.

Utbredelse

Slektene er utbredt i Sørøst-Asia og Mikronesia.
Wāli

Wāli, eller vali (fra arabisk والي wāli) er en administrativ tittel som ble brukt under kalifatet og i Det ottomanske imperiet til å betegne guvernører av de administrative inndelinger. tittelen er fremdeles i bruk i noen land som er påvirket av arabisk eller muslimsk kultur. Divisjonen, eller området, som en wāli administrerer kalles wilayah og, i 
det ottomanske Tyrkia, et vilayet.
Røvertidsskrift

Røvertidsskrift, også kalt rovtidsskrift (etter engelsk predatory journal),  er en betegnelse på et tidsskrift som forsøker å fremstå som vitenskapelig, men som i virkeligheten har svært dårlige rutiner for å kontrollere hvilken forskning som publiseres. Betegnelsen kan både brukes om tidsskrift som utilsiktet får sine mangelfulle kontrollrutiner utnyttet av forskere med uærlige hensikter, og om tidsskrift som aktivt går etter publiseringsvillige forskere og lurer dem til å tro at de får sin forskning publisert i et anerkjent tidsskrift. Begrepet «rovtidsskrift» ble skapt av den amerikanske bibliotekaren Jeffrey Beall, som tidligere publiserte en oversikt over slike tidsskrifter, kalt Bealls liste.
I 2018 gjennomførte en rekke aviser i et internasjonalt samarbeid et eksperiment der man satte sammen studier med meningsløst innhold og forsøkte å få disse publisert i røvertidsskrifter. Erfaringen var at så lenge man var villig til å betale for publiseringen kunne man få publisert hva som helst.
Nye Veier

Skriveform

Kort tid etter lanseringen av Nye Veier ble navnevalget kritisert fra nynorskhold, ettersom skriveformen vei er bokmål/riksmål, mens veg er tillatt både på bokmål og nynorsk. For å stagge denne kritikken har følgelig det offisielle navnet fått et tillegg i Nye Vegar, som er nynorsk for Nye Veier.
4. divisjon fotball for menn 2019

Avdeling 1

Oslo Fotballkrets I

Avdeling 2

Oslo Fotballkrets II
* Langhus møtte ikke til seriekamp mot KFUM 2 og ble utesteng fra serien.

Avdeling 3

Oslo Fotballkrets III
* Skeid 2 rykket opp etter kvalifiseringsspill.

Avdeling 1

Indre Østland Fotballkrets I

Avdeling 2

Indre Østland Fotballkrets II

Avdeling 1

Rogaland Fotballkrets I

Avdeling 2

Rogaland Fotballkrets II

Avdeling 1

Hordaland Fotballkrets I

Avdeling 2

Hordaland Fotballkrets II

Avdeling 1

Trøndelag Fotballkrets I

Avdeling 2

Trøndelag Fotballkrets II
Serie B

2006–2007

I sesongen 2006–2007 deltok Juventus for første gang i Serie B. Laget hadde ambisjoner om direkte opprykk til Serie A igjen og dominerte stort hele sesongen. Det var jevnt om de to øvrige opprykksplassene helt til siste runde, da de to fremste kandidatene, Genova og Napoli, møttes til oppgjør. Kampen endte 0–0, noe begge lagene hadde fordel av, da fjerdeplasserte Piacenza endte mer enn ti poeng bak Genova. Dermed ble det direkte opprykk på Genova i tillegg til Napoli, i stedet for kvalifiseringsspill om den tredje opprykksplassen blant 3.-–6.-plass.
Arezzo, som ble poengstraffet i forbindelse med Calciopoli, endte 3. sist og rykket ned til Serie C1 med Crotone og Pescara. Den siste nedrykksplassen ble det spilt playout om mellom Spezia og Verona. Spezia vant 2–1 sammenlagt, og dermed ble Verona det fjerde laget som rykket ned til C1.

2007–2008

Sesongen varer fra 25. august 2007 til 1. juni 2008. Grosseto spiller for første gang i Serie B.
Saotometårnugle

Saotometårnugle (Tyto alba thomensis (Hartlaub, 1852)) er en underart av tårnugle (Tyto alba) som finnes på São Tomé, en øystat i Guineabukta langs vestkysten av Afrika. Tårnugla er en mellomstor raptor som tilhører tårnuglefamilien (Tytonidae).
Cyclosma

Utseende

Middelsstore (vingespenn ca. 30 millimeter), brune smygere. Oversiden er ensfarget brun eller med noen hvite flekker på forvingen. Undersidens grunnfarge er lys gråaktig, vingeårene kan være mørke. Det er vanligvis en avlang, lys flekk nær bakkanten av forvingen.

Levevis

Sannsynligvis lever larvene, som andre Hesperiini, på gress og halvgress.

Utbredelse

Slekten er utbredt i sentrale deler av Sør-Amerika.
Grunnkretser i Kvinesdal kommune

Grunnkretser i Kvinesdal kommune er delområder og grunnkretser som seksjonerer Kvinesdal kommune, Vest-Agder, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Stavropol i Tyrkvisjonens sangkonkurranse

Bakgrunn og historikk

I 2015 ble det offentliggjort at nogaiene ønsket å delta i Tyrkvisjonens sangkonkurranse. Etter en forespørsel fra arrangøren TMB TV, valgte Nogaienes ungdomsunion at deres deltakere offisielt skulle bli presentert som en representasjon fra Stavropol kraj i konkurransen. 
Nogaiene bor spredt i store deler av Russland, og Stavropol kraj er den administrative enheten i føderasjonen som har nest størst nogai-befolkning etter Dagestan. Nogaiisk er et tyrkisk språk i kiptsjak-gruppen som snakkes av nesten 90 000 personer i Den russiske føderasjon.
I 2015 arrangerte Nogaienes ungdomsunion en kvalifisering hvor en representant for nogaiene ble valgt. I likhet med andre russiske regioner valgte organisasjonen å trekke seg fra konkurransen dette året for å unngå «uforutsette og ubehagelige konsekvenser» som kunne oppstå som følge av å delta. Bakgrunnen til dette var det dårlige politiske forholdet som oppsto mellom Tyrkia og Russland i 2015. I 2016 og 2017 ble Tyrkvisjonens sangkonkurranse avlyst. I midten av mai 2018 mottok Nogaienes ungdomsorganisasjon en formell invitasjon fra TMB TV til å debutere i Tyrkvisjonens sangkonkurranse med den valgte representanten fra 2015.

Fra 2018

Islam Satyrov har blitt valgt til å representere Stavropol og nogaiene i Tyrkvisjonens sangkonkurranse i 2018. Satyrov ble opprinnelig valgt i 2015, men fikk ikke muligheten til å delta før tre år senere. Han skal fremføre melodien «Tuvgan erym» sammen med hans to brødre.
Seljordsormen

Seljordsormen er ifølge folketroen en sjø- eller linnorm, det vil si et stort, slangeliknende sjødyr, som holder til i det 13 km lange Seljordsvannet (Seljordsvatn) i Seljord kommune i Telemark. 
Dyret har vært omtalt i lang tid og det foreligger en mengde vitnebeskrivelser om møter med Seljordsormen, særlig fra varme, stille sommerdager. Den eldste skriftlige beretningen om skapningen er fra 1750, da den skal ha velvet en robåt med et flyttelass som tilhørte en mann fra Bø, men også i vår tid påstår enkelte at de har observert ormen i eller ved innsjøen i Skiensvassdraget. Forskjellige ekspedisjoner har gjentatte ganger forgjeves besøkt Seljordsvannet i forsøk på å bevise at Seljordsormen eksisterer.
Seljordsormen, som i nyere tid har fått kjælenavnet «Selma», brukes i dag aktiv i markedesføringa av kommunen overfor turister og besøkende. Ormen har siden 1989 også prydet Seljords kommunevåpen. Det er utformet av Trygve Magnus Barstad.
Enkelte mener at Seljordsormen er av samme art som den skotske Nessie, sjøormen i Loch Ness. Også den enorme kraken kan tolkes som en vannlevende linnorm av denne typen. Andre har tolket Seljordsormen som en sjøhest.
Registeret for utøvere av alternativ behandling

Registeret for utøvere av alternativ behandling er ett av de offentlige registrene i Brønnøysundregistrene i Brønnøysund.
Registeret for utøvere av alternativ behandling er viktig for alle som trenger opplysninger om registrerte utøvere og om utøverorganisasjoner. Registerordningen skal bidra til å ta vare på pasientsikkerhet og forbrukerrettigheter for den som oppsøker en registrert alternativ behandler, og til seriøsitet og forretningsmessige ordnede forhold mellom utøvere av alternativ behandling. Registeret sier ikke noe om det faglige innholdet i tjenestene. Registreringen sier bare at en utøver tilhører en utøverorganisasjon som er godkjent av Helsedirektoratet, at man oppfyller fagkravene, at det er en viss økonomisk ryddighet og at det er tegnet en pasientforsikringsordning.
Registerordningen er frivillig, men det er en forutsetning for å få MVA-fritak. Økonomiske hensyn gjør derfor at de fleste profesjonelle alternative terapeuter registrerer seg.
Det var pr. 29 oktober 2014 registrert 38 utøverorganisasjoner og 3243 utøvere.
Tiruvarur (distrikt)

Demografi

Ved folketellingen i 2011 var det 1 268 094 innbyggere i distriktet, mot 1 169 474 i 2001. Den urbane befolkningen utgjør 20,40 % av befolkningen.
Barn i alderen 0 til 6 år utgjorde 9,07 % i 2011 mot 11,98 % i 2001. Antallet jenter i den alderen per tusen gutter er 962 i 2011 mot 970 i 2001.
Dolores (Uruguay)

Kommune

Byens ordfører (alcalde) er Javier Utermark.

Transport

Ruta 21 forbinder Dolores med Colonia del Sacramento, Carmelo og Mercedes.
Alej

Alej (russisk: Алей) er ei elv i Altaj kraj i Russland. Den er ei venstre sideelv til Ob, og er 858 km lang, med et nedbørfelt på 21 100 km².
Alej har sitt utspring i de nordvestligste utløperne av Altajfjellene i Kasakhstan nær grensen til Russland. Elva løper sterkt meanderende over steppene i Altaj kraj, og munner ut i Ob ved Ust-Aleika sør for Barnaul. Før munningen er elva rundt 70 m bred og 1,5 m dyp. Middelvannføringen ved Khabasino, 46 km før munningen er 33,8 m³/s (minimum i februar: 3,5 m³/s, maksimum i mai: 144 m³/s). Alej er frosset over fra november til april.
Ved Alej ligger byene Rubtsovsk og Alejsk. Elva brukes til vanning i de nærliggende jordbruksområdene.